પોતાના વિસ્તારની ઘણી શાળાઓ તેણે ફરી લીધી, અનુભવ્યુ કે ભૂકંપ એક અનેરી તક હતી, ઘોડીયામાં સૂતેલા બાળકના નામે પણ એક પડી ગયેલું ઘર લખાયેલું. શાળાઓમાં નુકસાન થયું હોય તેના દસ, બાર, પંદર ગણા એસ્ટિમેટ બની રહેલા, વિરોધ કરે તો તેને કાઢીને બીજાને મૂકી શકાય એટલી સત્તા ધરાવતા લોકો સુધી આ આખી સાંકળ પહોંચતી હશે એમ તેને અનુભવાયુ, આ વ્યવહારીક પ્રણાલીમાં તે પણ ગોઠવાઈ ગયો. આવતા મહીને એક બાઈક લેવાનું તેણે નક્કી કર્યું.